CELEX: 62015TN0451
Language: sk
Date: 2015-08-05 00:00:00
Title: Vec T-451/15: Žaloba podaná 5. augusta 2015 – AlzChem/Komisia

28.9.2015   
            
            
               SK
            
            
               Úradný vestník Európskej únie
            
            
               C 320/45
            
         Žaloba podaná 5. augusta 2015 – AlzChem/Komisia
   (Vec T-451/15)
   (2015/C 320/63)
   Jazyk konania: angličtina
   
      Účastníci konania
   
   
      Žalobkyňa: AlzChem AG (Trostberg, Nemecko) (v zastúpení: A. Borsos, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vyhlásil žalobu za prípustnú a odôvodnenú,
            
         
               —
            
            
               zrušil rozhodnutie Európskej komisie z 26. mája 2015 Ares (2015) 2176662, ktoré bolo prijaté podľa článku 4 Vykonávacích opatrení k nariadeniu Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie v odpovedi na žiadosť č. GESTDEM 2015/1640, a
            
         
               —
            
            
               uložil Komisii náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na nesprávnom právnom posúdení a zjavne nesprávnom posúdení, pokiaľ ide o uplatnenie všeobecnej domnienky v reakcii na výnimku týkajúcu sa ochrany cieľov vyšetrovania EÚ. Žalobkyňa uvádza tieto nesprávne posúdenia:
               
                           —
                        
                        
                           nesprávne právne posúdenie Komisie, pokiaľ ide o uplatnenie všeobecných výnimiek,
                        
                     
                           —
                        
                        
                           nesprávne právne posúdenie Komisie, pokiaľ ide o ochranu cieľov vyšetrovaní,
                        
                     
                           —
                        
                        
                           nesprávne právne posúdenie a zjavne nesprávne posúdenie Komisie, pokiaľ ide o vyhodnotenie prevažujúceho verejného záujmu na zabezpečení účinného súdneho preskúmania (článok 47 Charty základných práv Európskej únie),
                        
                     
                           —
                        
                        
                           nesprávne právne posúdenie Komisie, pokiaľ ide o uplatnenie základného práva na prístup k dokumentom (článok 42 Charty základných práv Európskej únie).
                        
                     
         
               2.
            
            
               Druhý žalobný dôvod založený na nesprávnom právnom posúdení a zjavne nesprávnom posúdení, pokiaľ ide o uplatnenie výnimky na ochranu obchodných záujmov.
            
         
               3.
            
            
               Tretí žalobný dôvod založený na nedostatočnom odôvodnení odmietnutia prístupu k nie dôvernej verzii alebo prístupu k dokumentu v priestoroch Komisie.